标题：1184年
中国纪年
公元1184年，南宋淳熙十一年
通鉴记载
孝宗绍统同道冠德昭功哲文神武明圣成孝皇帝淳熙十一年（金大定二十四年，公元1184年）
春，正月，辛卯朔，雨土。
戊戌，金主如长春宫春水。
辛丑，诏：“浙东提举司将开过白马湖田，并立板榜，每季检举，自后不得侵占，监司仍加觉察。”
安化蛮蒙光渐等犯宜州思立砦，广西兵马钤辖沙世坚讨之，获光渐。
丙午，监察御史谢谔言：“去年臣僚因处州守臣不合将义役置册，假以藉手干求差遣，力陈其弊，得旨依奏。其所奏系两事：一云‘将处州及两浙有见行助役去处，听从民便，官司不得干预’；二云‘其民间自难久行，不能息争讼者，州县依见行条法，照民力资次从公差募’。其一项是行义役，其二项是行差役也。言者之意，欲差役、义役二者并行，原不曾言尽罢义役；亦但言两浙之弊，不曾言及别路也。近闻江东、西诸路，民间有便于义役之处，官司乘此颇有摇动。盖民间旧因差役，吏缘为奸，当差之时，枚举数名，广行追扰，望其脱免，邀求货赂，使之争讼，至有累月而不定者，缘行义役，遂颇便之。自此法之行，胥吏缩手无措，日夕伺隙，思败其谋，近日饶州德兴县、吉州吉水县人户，赴台探诉。请饬诸路监司州县，应有义役当从民便外，其不愿义役及自有争讼，乃行差役。两项并合遵守，违者许提举司按奏。其德兴县人户并赍到本县旧刊义役石碑，可见经久之计，民情所甚便，正不必挠其成法也。”帝曰：“前蒋继周言处州专行义役之弊，今谢谔欲义役各从民便，法意更为完善。”
是月，户部上去岁旱伤减放之数，帝初欲下漕臣核实，既而曰：“若尔，则来年州郡必怀疑，不与检放矣。”
二月，甲子，宰臣进卿寺差除，帝曰：“今后有正卿不除少卿，有少卿不除正卿，所谓官不必备。”又谕：“今后蜀中监司，不可专差蜀人，恐人情宛转，甚非法度。”
壬申，金主还都。
癸酉，帝谓宰臣曰：“熊克赴台州，卿等当以朕意宣谕。克为人性缓，古人有韦弦之戒，缓者勉之，急者缓之，全在抑扬之道。”
诏：“前以温、台被水，守臣王之望、陈岩肖不即闻奏，赈恤迟缓，之望特降一官，岩肖落职放罢；近台州获海贼首领，温州获次首领，王之望、陈岩肖各有捕贼之劳，以功补过，之望放罢，岩肖与宫观。”
甲申，枢密院奏：“两淮、京西湖北路民兵万弩手，始自淳熙七年，后不曾拘集教阅。请令逐路安抚司行下所部州军，常令不妨本业，在家阅习，俟农隙，照年例拘集比试。其有材武者，每州许解发一二人，从帅司津发赴枢密院，依四川义士条例试授，以示激劝。”从之。
三月，辛卯，耿延年进铸钱样，帝曰：“且用旧样，不必频改。”
刑部侍郎曾逮，请依乾道九年指挥，令刑部长贰、郎官及监察御史每月通轮录囚，具名件闻奏，庶得纠察之职。帝曰：“可令每仲月录囚。”
甲午，金尚书省以金主将如上京，奏定太子守国仪；其遣使祭享，五品以上官及利害重事，遣使驰奏；六品以下官，其馀常事，悉听裁决，每三日一次于集贤殿受尚书省启事。京朝官遇朔望，具朝服问候。车驾在路，每二十日一遣使问起居；已达上京，每三十日一问起居。
丙申，尚书省进太子守国宝。金主召太子授之，且谕之曰：“上京，祖宗兴王之地，欲与诸王一到，或留二三年，以汝守国。譬之农家种田，商人营财，但能不坠父业，即为克家子。况社稷任重，尤宜畏慎。常时观汝甚谨，今日能纾朕忧，乃见中心考也。”太子对曰：“臣在东宫二十馀年，过失甚多，陛下以明德皇后之故，未尝见责。臣诚愚昧，不克负荷，乞备扈从”。金主曰：“凡人养子，皆望投老得力。朕留太尉、左右丞相辅汝，彼皆国家旧人，可与商议。且政事无难，但用心公正，无纳谗邪，久之自熟。”太子流涕，左右皆为之感动。太子乃受宝。
丁酉，金主如山陵，己亥，还都。
壬寅，如上京，太子允恭守国。癸卯，宰执以下奉辞于通州，金主谓枢密使图克坦克宁曰：“朕巡省之后，脱或有事，卿必亲之。毋忽细微，大难图也。”又顾六部官曰：“朕闻省部文字，多取小不合而驳之，苟求自便，致累年不能结绝，朕甚恶之。自今可行则行，可罢则罢，毋使在下有滞留之叹。”
时诸王皆从，以赵王永中留辅太子。初，太子在东宫，或携诸侍中步于芳苑，诸侍中出入禁中，未尝限沮；及太子守国，诸从游者皆自得意。太子知之，谓诸侍中曰：“我向在东宫，不亲国政，日与汝辈语。今既守国，汝等有召然后得入。”
乙巳，诏知福州赵汝愚除敷文阁待制，再任，以汝愚在福州甚宣力也。
丙午，诏知泉州司马亻及除龙图阁待制，再任；两浙运判张枃除直徽猷阁、擢副使，再任。
丁未，禁淮民招温、处州户口。
除职田、官田八年逋租。
知太湖县赵杰之，有言其不丁继母忧者，帝谕宰臣曰：“士大夫一被此名，终身不可赎。行遣中稍为宛转，不须明言其罪。”乃降一官，放罢。
夏，四月，己未朔，金咸平尹伊喇道薨。金主道过咸平，遣使致祭，擢其子光祖为合门祗候。
辛酉，诏：“金州依见行盐法，听从便买卖，不得依前置场拘榷。”
甲子，以兴元义胜军移戍襄阳。
丙寅，金主次东京；丁卯，朝谒孝宁宫。东京百里内给复租税一年，曲赦徒以下罪，赐高年爵。
戊辰，赐礼部进士卫泾以下三百九十四人及第、出身。
癸酉，诏：“广西经略詹仪之、运判胡庭直，开具到见行盐钞，已为详细，可恪意奉行。”
先是知容州范德勤奏广西卖盐不便，诏仪之、庭直共详议具奏。于是仪之等条析奏议：“静江府等一十六州，官卖盐以救一十六州之害，住罢高、化等五州敷卖二分食盐，令转运司置铺出卖，从便请买，以为五州之利，所有五州岁计，令转运司计度抱认应副。如是，则一路二十五州，无不均被圣泽，折苗科敷之弊，可以永革，而民力裕。”又言：“淳熙十年七月改行客钞，至今年三月已招卖过盐钞六万二千箩，见今客人不住搬贩，措置自有次序。”故有是诏。
高、化、雷、廉、钦五州产盐地，客钞不行，寻又奏：“钦州白皮盐场，事体与雷、廉、高、化一同，请依旧兴复，以备本司取拨作钞盐支付客旅搬请。”
丙子，定进士习射日分。
王淮曰：“孔子射于矍相之圃，观者如堵墙。古人以射为重，后世乃废而不讲。”帝曰：“古者有文事必有武备，后世不知其意，所以朕举行之。”
癸未，重颁《绍兴申明刑统》。
乙酉，权知均州何惟清言：“解盐除京西客贩外，更有均、房界入川者甚多，皆是取马官兵附带，请严约束。”从之。
金主观渔于混同江。
五月，己丑，金主至上京，居于光兴宫；庚寅，朝谒庆元宫。
辛卯，知龙州张熹以廉吏见举，帝曰：“廉吏最难得，屡有惩戒而贪黩其多。张熹果如何？”王淮等对曰：“蜀士皆称其操履。”帝曰：“可与提刑差遣，乃报行所荐札子以厉士俗。”
乙未，权知和州钱之望奏屯田事，辛谓王淮等曰：“之望言课耕无法，士卒惰者无以励而勤者无所劝，卿等可详议。”旋令淮西总漕同建康副统制详议以闻。
戊戌，金主宴于皇武殿，赐诸王、妃、主、宰执、百官、命妇各有差。宗戚皆沾醉起舞，竟日乃罢。
右正言蒋继周言：“比朝议监司、守倅接送等物，严为限制，所以节浮费，宽民力也。其有诸路籓府及列郡暂差监司或它州通判等兼摄，上下马馈送并借诸公用，亦已约束。而偏方小垒，间有违戾，或权官被差而不就，或已权不便而求归，须申上司又别差官；年岁之间，接送数次，郡计有限，诚何以堪！请诏远郡阙守处，令监司选差，以次官兼权，庶免将迎之责，以苏郡计。”从之。
丙午，蒋继周言：“温、处流民，丁籍尚存，诸县催科，无人供纳；或其家丁壮既去，老弱独留，监系输填，急如星火；因而多纠未成丁人，名为充代，追扰不能安居。请令温、处守臣，将属县流移人户核实，除落丁籍，不得存留抑勒陪顿，如违，监司觉察以闻。”从之。
甲寅，诏：“四川驻答刂御前诸军将士，戍边滋久，常轸朕怀，可令总领所管特与犒设一次。傅钧、彭杲，守边累年，军政修举，钧与升都统制，杲可带吉州刺史。”
乙卯，以建康、太平、宁国、池、饶、广德、南康、建昌被水，各地常平钱米赈恤之。
金太子谓图克坦克宁曰：“车驾巡幸，以国事见属，刑名事重，人之死生系焉。凡有可议，当尽至公，比主上还都，勿有废事。”自是凡启禀刑名，太子自披阅，召都事委曲辨正，常至移晷。
六月，戊午朔，诏：“诸军升差，盖择将之根本，必有智勇劳效，乃能服众，今后宜精选，毋得循习苟且。仍令枢密院，自准备将以上至统制官，每全军各为一籍，逐月揭帖进入，朕当间点二三人，审观识略事艺，随其能否，议主帅之赏罚。”从知枢密院周必大之请也。
臣僚言：“诸州军受纳夏税，闻官吏邀阻，间有将好绢强退却置场，用低价收买，不恤民病，利其赢馀，望与严禁。”从之。
蠲建宁府二税逋缗。
庚申，以周必大为枢密使。帝谓必大曰：“若有边事，宣抚使惟卿可耳，它人不能也。”
辛酉，敕令所上《编类宽恤诏令》，乞颁降，帝曰：“凡事在人，斟酌轻重，尽之矣。”
金主幸安春水临漪亭。
壬戌，校书郎奚商衡，请制科取士勿拘三岁之制，帝曰：“贤良得人，国家盛事。可令学士院降诏，有合召试人，举官即以名闻。”
金主阅马于绿野淀。
甲子，王淮奏小路蛮击虚恨事，帝论及恩威之意，且曰：“国家兵威，不及汉、唐远甚，所恃者其天乎！澶渊之役，辛巳之役，匪天而何！”王淮曰：“人君平时仁心厚泽，固结民心，我无失德，而天之所助者顺，盖以理胜，不以力胜。”帝曰：“汉武帝时，兵威震慑万里之外，又何可当！但失之已甚。”
丙寅，诏：“诸路总领各密举偏裨将校可为将帅者，不限员数，列其所长，密院籍记考察，不如所举，坐缪举之罚。”
是日，赵汝谊言屯田事，遇一圩水退，诸圩兵卒并力耕种，秋成谷熟，施工力者皆预分谷之数。帝曰：“若将来所收不多，朕不惜给米，使之亦如丰年，则更相劝勉。”
己巳，诏：“雨泽稍愆，屡降宽恤指挥，其人户夏税，和买，催纳起纲，自有条限。闻官司趣辨追扰，致伤和气，监司严行禁止；尚或违戾，御史台弹劾。”
丙子，鄂州江陵都统制郭杲言：“昨蒙降钱措置屯田，除节次收买牛具，创造寨舍，请于上件钱内存留三分之一，付牛僎准备接续，馀钱回纳。”诏：“郭杲将回纳会子付牛僎贴充犒军，馀钱就行桩留，准备屯田支用。”
庚辰，知临安府张枃请蠲浙西、江东诸县钱米，从之。
癸未，户部韩彦质言：“各郡财赋场务、县道所入财谷，皆有名色，在法不得移易。而守臣不惮竭公帑之储以快私欲，至于终更席卷而去，不恤后人。请今后守臣任满，将所留诸色钱谷交割，不正其数，申户部置籍。”帝曰：“须今后政限一月具数申户部照会。”王淮言：“前政只言数赢，后政只言数缩，合令前后政各具数申。”帝曰：“过限不申，令户部以闻。”
是夏，知婺州洪迈言：“负郭金华县，田土多沙，势不受水，五日不雨，则旱及之，故境内陂湖最当缮治。而本县丞江士龙，独能以身任责，深入阡陌，谕使修筑，令耕者出力，而田主出谷以食之。凡为官私圹堰及湖，总之为八百三十七所，田之被泽者二千馀顷，皆因其故迹，葺而深之，于官无所费，于民不告劳，三二十年之中，度亦未至隳废。士龙上不因官司之督责，下不因邑民之诉请，自以职所当为，勇于立事，乞加奖激，以为州县小吏赴功趋事之劝。”从之。
秋，七月，戊子，右正言蒋继周言诸军将佐屯驻，宜禁其私置田宅、房廊、质库、邸店及私自兴贩营运，从之。
己丑，郭杲言：“木渠下荒田，实有堪耕种者百馀顷，已差拨官兵开荒。自馀不通水利高低田，亦令耕种官兵差去。合诸钱米，就屯田官所管稻谷内借支，将来收子课折还。”诏：“郭杲将高低田段更切措置开耕，毋致荒闲，馀依所乞。”
校书郎罗点言：“比年以来，所在流配人甚众，强盗之狱，每案必有逃卒，积此不已，为害不细。欲戢盗贼，不可不销逃亡之卒，欲销逃亡之卒，不可不减刺配之法。望诏有司，于见行刺配情轻者，从宽减降，别定居役或编管之令。其应配者，检会淳熙元年五月指挥，其强壮刺充屯驻大军，庶几州郡黥配之卒渐少。”帝曰：“近岁配隶稍多，后当如何？”王淮等曰：“如杂犯死罪，犹可从轻，至如劫盗六项，指挥之行，为盗者莫不知之。故将为盗，必先虚立为首之名，杀人奸滥之罪皆归之，以故为首者不获而犯者免死，盗何由惩！”帝令刑寺集议。
既而刑部、大理寺奏上，帝曰：“朕夜来思配法，杂犯死罪只配本州守城；犯私茶盐之类，不必远配，只刺充本州厢军，令着役；若是劫盗已经三次，便可致之死。可以此谕刑寺官。”
乙未，金主谓宰臣曰：“巡狩所至，当举善罚恶。凡有孝弟珪睦者举用之，无行者教戒之，不悛则加惩罚。”
丙午，金主猎于勃野淀。
乙卯，金主谓宰臣曰：“今时之人，有罪不问，则谓人不及知；有罪必责，则谓寻求其罪。风俗之薄如此，不以文德感之，安能复于古也。”
甲寅，筑黎州要冲城。
是月，以泉、福、兴化饥，兴元旱，并赈之。
金太子遣子金源郡王玛达格，奉表请金主还都。
八月，辛酉，诏：“浙西诸州府，各将管下围田明立标记，仍谕官民不得于标记外再有围裹。”
戊辰，赵汝谊奏贩米不得阻遏，其以喝花为名，故作留滞者，许赴监司、台部越诉，重置典宪，从之。
帝闻陇、蜀军陈，向用纯队，近易为花装，令利州三路都统制条具二者孰便。既而兴州吴挺奏：“行军用师，惟尚整肃，其花装队，未战先已错杂。”兴元府彭杲奏：“四川诸军，昨自绍兴之初，团结皆为纯队，以五十六人为队，止是教习纯队事艺，兵刃相接，取便应用。”金州传钧奏：“陇、蜀山川，平陆少而险阻多，两军相遇，或我高而彼下，必须纯用弓弩；狭隘相遇，则纯用干戟。遇有缓急，全队呼索，易于应集。”九月，戊子，诏并依旧纯队。
辛丑，帝谕宰臣曰：“每月财赋册，今后便令进入，欲加增减。”
戊申，勘会诸路州军义仓米，合随正苗交纳，诏：“诸路提举常平官行下所部，随乡分丰歉，依条收纳入仓，不得侵隐它用。岁终，具数申尚书省。”
是月，敷文阁学士致仕李焘卒。
焘性刚大，特立独行，着书外无嗜好。帝闻其卒，嗟悼，谓侍臣曰：“朕尝许焘大书‘续资治通鉴长编’七字，且用神宗赐司马光故事，为序冠篇，不谓其遽亡。”
冬，十月，甲子，初举改官人犯赃者，举主降二官。
乙丑，侍读张大经等言：“陛下因讲《泰》之九二，有曰：‘君子以其类进而为善，小人以其类进而为恶。未有无助也。’讲《萃》之上六，有曰：‘盛极则衰，乱极则治。’皆深得《大易》之旨，乞宣付史馆。”
丙寅，吏部奏宾州三县请通差文武臣，帝曰：“武臣中极难得人，小使臣尤不历练，委以一县，是害及一县也。”
丙子，盱眙军言得金人牒，以上京地寒，来岁正旦、生辰人使权止一年。
时金主保境息民，非有它意，而一时闻金人却使，人情大骇。边境奸民，因妄传国报以觊多得金帛，或云金人内乱，或云有边部之扰，或又云缮汴京城，开海州漕渠，河南、北签兵且南下矣。朝野自相恫吓，迄无定论，而金人晏然不知也。及次年，金主还都，浮言始息。
辛巳，诏：“宇文虚中特更与恩泽二人，令曾孙承受。”
太常博士归安倪思言：“举人轻视史学，今之论史者，独取汉、唐混一之事，以三国、六朝、五代为非盛世而耻谈之。然其进取之得失，守御之当否，筹策之疏密，区处兵民之方，形势成败之迹，若加讨究，有补国家。请谕春官，凡课试命题，杂出诸史，无所拘忌，考核之际，请以论策为重，毋止以初场定去留。”从之。
十一月，丙戌朔，宰执谢赐太上皇《稽山诗》石刻。帝曰：“太上诗‘属意种、蠡臣’，卿等当仰体此意，勿分别文武，当视之如一，择才行兼备者用之。”
戊子，知婺州洪迈请蠲丰储仓积欠米，从之。
利州路帅奏知凤州余永弼、知文州邓枢政绩，帝曰：“边郡政要得人，永弼、枢各转一官，候任满与再任。”
辛卯，置万州南浦县渔阳井盐官一员。初以主簿兼监，于是始专置宫。
辛亥，淮西总领赵汝谊奏和州屯田所收物斛未曾均给，帝曰：“司可总领所、都统司将屯田力耕官兵，斟量工力多寡，拘今年收物斛实数，分作三等，次第均给。”
是月，两浙运副刘敏士，运判姚宪，交降官落职；新江东提刑王彦洪，别与差遣；并以温、台二州灾涝，失于按劾守臣也。
十二月，丁巳，修湖南府城。
两浙运判钱冲之言：“奉诏相视开浚常、润等运河，请令诸州将运河两岸支港地势卑下泄水之处，牢筑堰坝，仍申严启闭之法，令守臣措置。”从之。
己未，诏秘阁修撰、知隆兴府程叔达除集英殿修撰，再任。
丁卯，帝阅知府军除目，谓宰臣曰：“选择人才，治道之急者；州郡若不得人，虽谆谆日降诏令，亦是徒然。卿等今后每遇一阙，须是遍选，终竟有得。”因言：“今之议者，多言边郡太守须是久任，今边郡无兵，虽久任何益！大军皆在江南，若是创置，又费衣粮。却是万弩手、民兵，无养兵之费，有养兵之实，缓急亦可用。”
己卯，解元振乞令光州依舒州、蕲州置监铸钱，帝不许，命俟铸到铁钱时，令分二三万与光州。
是月，知台州熊克上《九朝通略》。
是岁，知镇江耿秉奏：“三县岁额畸零欠钱，今以公库所节浮费代解，若非得旨，恐后人敛之于民。”帝曰：“以宽剩钱为民代纳，固善；后人若无馀，则必别作名色科配。此事州郡自行则可，朝廷难为施行。”
金主欲甓上京城，右丞相乌库哩元忠谏曰：“此邦遭正隆军兴，百姓凋弊，陛下休养二十馀年，尚未完复。况土性疏恶，甓之恐难经久。风雨摧坏，岁岁缮完，民将益困矣。”乃止。
本年年表
大事记 
1184年1月，源赖朝挟刚打败木曾义仲的新胜之势，命源范赖和源义经继续征讨平氏。1184年2月4日清晨，源范赖统兵五万六千人，源义经作为机动部队统兵一万，兵出摄津，向平家经营已久的福原城进发。
4月17日因金世宗即将巡幸上京，尚书省奏准定“皇太子守国诸仪”。随后又授予太子允恭以“皇太子守国宝”。25日，金世宗从燕京动身来上京。
6月7日金世宗观渔于混同江。11日至上京。20日，金世宗于上京宴臣僚、宗戚于皇武殿。赐诸王、妃、公主及宰执百官、命妇各物不等。宗戚人等皆乘醉起舞，纵声歌唱。金世宗本人也以女真语歌唱祖宗创业艰难及所以继述之意，并概述上京一带风俗习尚的重大变化，“歌毕，泣下数行”。
7月速频以东猛安谋克户食海盐，蒲与、胡里改等路食肇州盐，原定额万贯钱，现增至2.7万贯钱，造成食盐的匮乏。金廷决定罢会宁各地的盐引，增加灶户以提高盐产量。
9月25日金世宗诏免上京当年市税。
11月金世宗虑及上京天寒地远，命有司通知宋方、高丽、夏国无须派遣正旦、生日使。
12月25日金世宗以上京土地广阔肥沃，因遣刑部尚书乌里也出府库钱以资助，迁移速频1猛安、胡里改2猛安，共24 谋克以实上京。
出生 番德雷肯王女伊吴琳出生。
逝世 平敦盛 
李焘逝世（生卒1115年—1184年），字仁甫，号巽岩，眉州丹棱（今属四川）人。
平维盛1184年5月10日逝世，平安时代末期的武将。平清盛的嫡孙，平重盛的嫡男。通称樱梅少将、小松中将、法名净圆。子为平六代。
平敦盛1184年3月20日逝世，是平安时代未期的武士，平经盛的未子。位阶是从五位下，无官职名，以无官大夫为名。
今井兼平，出生于仁平2年（1152年）卒于 元历元年阴历1月20日（1184年3月4日）），日本平安时代末期的武将。通称今井四郎、今井四郎兼平。
木曾义仲（生卒1154年=1184年），日本平安时代末期著名的武将，原名源义仲，出身名门河内源氏，源义贤的次子，源赖朝及源义经为其堂兄弟。幼名“驹王丸”。
樋口兼光，卒于元历元年阴历2月2日（1184年3月15日））是日本平安时代末期的武将。中原兼远的次子。今井兼平和巴御前之兄。通称樋口次郎。正式姓名为中原兼光。是木曾义仲乳母之子，为义仲四天王之一。
南宋丞相魏杞，字南夫，原籍安徽寿春，他晚年告老，定居鄞县小溪，于1184年去世，特选择溪口飞凤山作为墓地。
历史大事
宋密谋备金 
淳熙十一年（1184）、金大定二十四年三月，宋孝宗因金世宗赴上京（今黑龙江阿城东），分遣诸子出镇，命利州路三都统吴挺、郭钧、彭杲密陈出师进取利害，以备万一之需。
宋修改刺配法
淳熙年间，宋配隶法多至五百七十条，犯者日众，黥配之人所至充斥。凡“强盗”之狱，每案必有逃卒，以至严重危害社会治安。淳熙十一年（1184），校书郎罗点上书指出：欲减“强盗”，即应减逃卒；欲减逃卒，即应减轻现行刺配法。他建议有司：对情节较轻的已刺配者以宽减刑，别定居役或编管之令；对应刺配者可参照淳熙元年五月的规定，强壮者刺配屯驻大军，以减少州郡黥配逃卒人数。五月癸卯，孝宗命刑部、大理寺集议酌减刺配法。其后，宋廷即按元丰刑部格不移不放和移放条限，以及政和编配格情重、稍重、情轻、稍轻四等，参订旧格，酌情减免。杂配死罪只配本州守城。犯私茶盐只刺充本州厢军。若为劫盗三次，即处死刑。
宋立浙西围田标记
淳熙十一年（1184）八月，为禁绝围田，宋孝宗下诏命浙西诸郡各将管下旧有围田之处明立标记，并出榜告谕官民户，今后不得在标记外再行围垦。如有违反，诸郡具名申报候命，并命漕臣常切觉察。其后，浙西围田每围均立石碑为标记，共计立碑一千四百八十九处。这一措施虽未能禁绝围田，但毕竟有效地遏止了围田迅猛发展的势头。
金世宗至上京
大定二十四年（1184）二月，金世宗因年老思乡，决定至上京（今黑龙江阿城东）慰劳乡间宗室父老。三月，世宗命皇太子守国，命赵王水中辅助太子，其余诸王皆从行。五月，至上京。十一月，因上京天寒地远，世宗命有司牒告南宋，不必遣贺正旦、生日使。次年四月，为充实上京兵力，世宗遣刑部尚书乌里也出府库钱充行资牛畜，迁速频路一猛安、胡里改路二猛安二十四谋克，共计三猛安三十谋克至上京、率、胡刺温之地。九月，世宗始返回中都（今北京）。